MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.352
     

 Consiliul Local al Municipiului Craiova, întrunit în şedinţa ordinară din data de  30.07.2009;

 Având în vedere raportul nr.85860/2008 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr.126/2008 referitoare la modificarea tarifelor pentru activitatea de amenajare, întreţinere şi înfrumuseţare a zonelor verzi din municipiul Craiova şi rapoartele comisiilor de specialitate nr.271, 272, 273, 274, 275/2009; 
În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

  În temeiul art.36 alin.2 lit. d coroborat cu alin.6 lit. a, pct.11 şi art. 45 alin.1 din Legea nr.215/2001 privind administraţia publică locală, republicată;

 

HOTĂRĂŞTE:

 

Art.1.  Se aprobă modificarea, prin  completare, a anexei nr.2 a Hotărârii Consiliului Local al Municipiului Craiova nr. 126/2008, referitoare la tarifele pentru activitatea de amenajare, întreţinere  şi înfrumuseţarea zonelor verzi din municipiul Craiova, conform anexei care face parte integrantă din prezenta hotărâre.  

Art.2.  Pe data prezentei hotărâri se modifică în mod corespunzător  Hotărârea Consiliului Local al Municipiului Craiova nr. 97/2007.

Art.3.  Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

